
UANDOQUIDEM  a  juvene,  utpote 


cui  fatis  propriae  experientiae  deeft. 


a  quo  tamen,  ii  ad  fummos  artis  honores 
evehi  cupiat,  hujus  almae  Academiae  leges, 
ut  de  re  aliqua  vel  ad  medicinam  vel  ad 
phyficam  pertinente  differtationem  confcri- 
bat,  exigunt,  nihil  fere  aliud  fperari  poteft, 
nifi  quod  aliorum  obfervationes  fub  uno 
quafi  confpe&u  colligat,  colle£tas  in  juftum 
ordinem  difponat,  difpofitafque  inter  fe  ac¬ 
curate  comparet :  Mihi  itaque  (nam  alio- 

rum  eft  nova  proponere,  meum  tantum 
nota  referre)  de  Scrophula — Quo  quidem 
morbo  vix  ullus  in  hac  Magnae  Britanniae 
infula  latius  patet  vel  faepius  occurrit,  nec 
certe  ejus  incolas  ,folet  infeftare  ullus,  qui 
idem  ob  curationem  difficillimam  potiore 
jure  cujufque  medicinam  fadturi  attentio¬ 
nem  fibi  vendicet — quaedam  prolaturo,  op¬ 
tima  ab  amSoribus  circa  ejufdem  hiftoriam, 
indolem,  et  denique  curationem  tradita,  ea 
pleraque  in  fequentibus  pagellis  cum  fide 
enarrare,  curae  et  operae  erit. 

Scrophulam  morbum  effe  temporibus 
recentioribus  proprium,  quique  antiquitus 
penitus  ignotus  fuit  (quod  tamen  mihi  pa¬ 
rum  probabile  videtur)  nonnulli  contende¬ 
runt.  Quoniam  vero  ad  hafce  lites  conir 
ponendas,  ut  veterum  medicorum  fcripta 
perlegantur  opus  eft  ;  atque,  quoniam  i n- 
fuper  parum  vel  nihil  omnino  fru&us  inde 
percipi  poteft,  quicunque  demum  effiet  finis 
quo  perducerentur,  nolo  hic  in  eafdem  in¬ 
ire,  ad  res  majoris  momenti,  et  imprimis  ad 

DEFI- 

DEFINITIONEM, 


Quam  cel.  Cullenus*  hifce  verbis  com¬ 
plectitur,  tranfiturus,  u  Glandularum 
(nempe)  conglobatarum,  praefertim  in 
collo,  tumores  ;  labium  fuperius  et  colum¬ 
na  nafi  tumida  ;  facies  florida,  cutis  levis  ; 
tumidum  abdomen.5'  Quod  ad 


MORBI  HI  STORIAM, 


Notandum  eft,  Scrophulam  labem  efle 
fere  femper  congenitam.  Attamen  haud 
defunt  exempla,  unde  liquet,  hoc  malo  la- 
borafle  liberos,  quorum  proprii  parentes  eo 
non  fuerant  affeCti.  Obfervandum  tamen 

(uti 

*  Vide  ejus  Synopf.  Nofolog.  Method.  tora.  II. 
gen.  84, 

(uti  fubmonuit  cel.  Cullenus  hoc  ideo 
accidifle,  quod  ab  avis  morbus  profedtus  fit, 
licet  parentes  intermedii  nullum  ejus  indi¬ 
cium  exhibuiffent.  Quocirca  nequimus 
cum  iis  confentire,  qui  hunc  morbum 
contagiofum  efle  volunt.  Nec  obftat  quod 
dicant  nonnulli  J,  nutrices,  nempe,  fero- 
phulam  cum  laflentibus  communicafle  ; 
quippe  obfervatio  fupra  di&a  juftam  hujus 
rei  rationem  reddit.  Ne  plura  dicam,  fi 
morbus  hicce  unquam  contagiofus  evadat, 
iit  tantum  (uti  Riolanus  §  jamdudum  ob- 
fervavit)  per  pus  illud  quod  ex  ulceribus 
tetrioribus  fertur. 

Ex 

*  Vide  ejus  Primarum  Linearum  tomum  quartum  et 
ultimum  ;  unde  optima  quaeque  in  hac  diflertatione  circa 
fcrophulam  tradita  nos  defumptifle  lubentes  fatemur. 

f  Vide  Lieutaud  Syopf.  Univerf.  Praxeo  Med.  ubi  de 
hac  re  loquens  his  verbis  utitur,  viz.  ‘  Ultra  omnt?n  dubii 
‘  aleam  pofitum  efle  videtur,  fcrophulas — flmplici  contagio 
4  contrahi.’ 

J  Vide  Wifeman’s  Chirurgical  Treatifes,  book  IV. 
chap.  2.  et  etiam  M‘Bride’s  Methodical  Introdu&ion  to 
the  Pracftice  of  Phyfic,  part  2.  book  IX.  chap.  7. 

$  Vide  ejus  opera  omnia,  Parifiis  ann.  1610,  fol.  edita. 

Ex  paterno  faepius  quam  materno  vitio 
fcrophulam  in  infantibus  proficifci  cel. 
Cullenus  opinatur. 

Traditur  quoque,  quod  in  ftirpe  ex  pluri¬ 
bus  conftante  liberis,  quando  pars  tantum 
hoc  morbo  tentantur,  qui  imaginem  paren¬ 
tis  ftrumofi  optime  reddunt,  ii  quidem 
iftiufrnodi  labe  inquinantur,  dum  caeteri 
omnes,  alterum  qui  parentem  referunt,  ab 
eadem  penitus  immunes  evadant. 

A  fecundo  vel  tertio  ad  feptimum  ufque 
annum  fcrophula  primo  accedere  folet. 
Raro  ante  primum  annum,  et  in  paucis 
tantum  ante  fecundum  poft  partum  elap- 
fum,  fe  oltendit.  Neutiquatn  tamen  Tolis 
aetatis  temporibus  jam  di£tis  primo  appa¬ 
ret  ;  faepe  enim  diutius  latet,  nec  ante  in 
confpectum  venit,  quam  feptimus  praeter¬ 
ierit  annus  ;  et  revera  nullo  non  tempore 
ante  pubertatem  incidere  poteft  :  Pofthac 
vero  rariffime  primo  invadit. 

Dicitur  hic  morbus  illos  imprimis  infan¬ 
tes  exercere,  quibus  corpus  molle  flacci- 

dumque,  capilli  a  colore  nigriore  receden¬ 
tes, 

tes,  oculi  caerulei,  cutis  levis,  genaeque  ro- 
fam  aemulantes,  adfunt.  In  his,  labium 
fuperius  tumidum,  rimaque  in  media  parte 
fiffum,  plerumque  confpicitur.  Hicce  labii 
tumor  eo  ufque  aliquando  increfcit,  ut  ad 
columnam  nafi  imafque  nares  ipfas  perve¬ 
niat. 

Eft  ubi  fcrophula  cum  rachitide  fociatur, 
vel  hanc  ante  ortam  fequitur. 

Variolam  ad  fcrophulam  movendam 
conferre  nonnulli  putarunt ;  eamque  vari¬ 
olam  injitivam  potius  quam  (ut  medici  lo¬ 
qui  amant)  via  naturali  illatam,  excipere, 
affirmat  de  Haen.  Hunc  quidem  morbum 
poft  praegreffam  variolam  faepe  ortum  fu- 
ifle,  celeberrimus  ipfe  Cullenus  fatetur; 
quamquam  id  folum  iis,  qui  fcrophulae 
prius  opportuni  erant,  eveniffe  judicet. 
Quod  tamen  circa  hanc  rem  pofuit  De 
Haen,  id  verum  efie,  longa  experientia 
dodtus,  omnino  negat  cel.  ille  Profeflor ; 
qui  praeterea  fcrophulam  interdum  non 
tantum  non  ingravefcentem,  fcd  etiam  brevi 

poft 

poft  multum  remittentem,  fuperveniente 
variola,  refert  fibi  videre  contigiffe. 

Morbus  hicce  plerumque  folftitium  bru- 
male  inter  et  aeftivale  primus  accedere 
confuevit  ;  faepius  autem  ante  hanc  prox¬ 
ime  didtam  tempeftatem.  Obfervatur  quo¬ 
que,  quod  ejus  decurfus  anni  tempeftatum 
ordinem  fervat  ;  ita  ut,  fi  tumores  atque 
ulcera,  huic  morbo  comites,  vere  primo  fe 
oftendant ;  haec  faepe  infequente  aeftate 
fanefcant,  nec  ante  renafcantur  quam  prox¬ 
imum  advenerit  ver  ;  quo  tempore  iterum 
eundem  curfum  abfolvunt. 

i 

Etfi  labium  tumidum  fiffiimque,  ut  pri¬ 
mum  morbi  indicium,  non  adelt  ;  tumores 
tamen  parvi,  mobiles,  figura  fpheroidea 
vel  ovata,  in  collo  nafcentes,  morbum  ip- 
fum  jam  motum  effe  declarant.  Hi  tumo¬ 
res  etiamfi  molles  fint,  aliqua  tamen  vi 
renitendi  gaudent ;  haud  dolent  ;  et  cuti 
concolores  eminent  :  Quo  quidem  in  ftatu, 
nullam  (quantum  oculis  patet)  mutationem 
fubeuntes,  aegrum  longo  fpatio  detinent  ; 


imo 

imo  per  unum  alterumve  annum,  vel  diu¬ 
tius  etiam  in  quibuldam  cafibus. 

In  alterutro  vel  utroque  colli  latere  hu- 
jufrpodi  tumores  primo  nafcuntur.  In  hoc 
illove  cafu  glandulae  conglobatae  vel  lym¬ 
phaticae  afficiuntur  ;  non  falivariae  •  prout 
cel.  ait  Cullenus)  dum  malum  fatis  altas 
egerit  radices.  Attamen  longe  abeft  ut 
haec  fint  loca  quae  unica  vel  prima  hic 
morbus  invadit  :  Contra  enim  in  articulis 
cubiti  et  tali,  digitorumque  tum  manuum 
tum  pedum,  multoties  fuam  fedem  habet. 
Ubi  hoc  fit,  tumores  parvi,  mobiles,  circa 
articulos  faepe  non  inveniuntur  ;  fed  arti¬ 
culi  ipfi  aequabili  tumore  circumcirca  dif- 
tenduntur,  et  ad  motum  inepti  fere  femper 
redduntur. 

Sic  fe  habent  tumores  per  tempus  fatis 
longum,  faepe  iidem  ac  primi  verno  tem¬ 
pore  fe  offenderant,  ufque  dum  iterum  acris 
hyems  folvatur,  vel  forfan  in  fecundum  ab 
ortu  annum,  permanentes.  Illa  autem 
tempeftate,  vel  interdum  maturius,  in  mo¬ 
lem  majorem  increfcunt,  minufque  mobi¬ 
les 

]es  fiunt,  quaque  conteguntur  cu|te,  ea  ru~ 
befcit,  raro  tamen  colore  rutilo  fit.  Ita 
tamen  paulatim  mollefcunt,  ut  quod  intus 
tenent,  id  preffu  circumfluat»  Parum  in* 
terim  doloris  fentitur,  donec  tandem  per 
jam  quodammodo  pallefcentem  cutim,  hu¬ 
mor  inclufus,  uno  alterove  foramine  fa£to, 
viam  fibi  foras  patefacit. 

Quod  ex  tumoribus  ruptis  exit,  id  pri¬ 
mum  puris  fimile,  fed  plerumque  illo  te* 
nuius  quod  abfceffus  phlegmonid  praebent. 
Quotidie  vero  a  fpecie  puris  magis  abludit, 
atque  magis  magifque  feri  vifcidi  formam 
induit,  fruftula  quaedam,  coagulo  ladti$ 
haud  abfimilia,  fibi  commifta  habens* 
Dum  hoc  effunditur,  glandulae  'affedtae 
paulatim  defidunt,  magis  dehifcunt,  latiui- 
que,  inaequalem  in  modum,  ulcera  fe  dif¬ 
fundunt.  Eorym  ora  fere  femper  plana  et 
laevia,  tum  intus  tum  extra,  raro  autem 
callo  indurata,  exiftunt  ;  ulceraque  ipfa, 
quanquam  nec  latius  ferpant,  nec  altius  pe¬ 
netrent,  tamen  illorum  ora,  alterum  cum 

B  altero, 

altero,  haud  coeunt,  nec  ullo  modo  fanari 
volunt. 

•  Ad  hunc  fupra  fcriptum  modum  ulcera 
procedunt,  aliis  tumoribus,  in  ejufmodi 
demum  ulcera  definentibus,  in  aliis  corpo¬ 
ris  partibus,  affurgentibus.  Sanatis,  quae 
prima|  inciderant  ulceribus,  tumores  at¬ 
que  ulcera  alia,  juxta  priora  vel  alibi,  ori¬ 
untur.  Et  fic  quidem  morbus  incurfat, 
obdu£ta  inter  aeftatem  quibufdam  ex  ulce- 
ribus  cicatrice,  (magna  faltem  ex  parte), 
quae  tamen  proxime  infequente  vere  ite¬ 
rum  rumpitur  ;  atque  fic  deinceps  per  plu- 
res  annos.  Sed  plerumque  intra  quartum 
vel  quintum  annum  vis  morbi  fatifcit, 
morbufque  ipfe  fponte  definit  *  ;  ulceribus 

penitus 

I  4 

*  Scrophula  ita  fponte  difcedens  rationem  reddit  cur 
adeo  decipitur  vulgus,  qui  fidem  quibufdam  fuperflitiofis 
tratfationibus  habent:  Quales  funt,  tattus  regius ;  tumo¬ 
rum  per  manum  cadaveris  frittio  ;  radix  verbenae  (videMor- 
ley  on  Scrophulous  Diforders)  fcrobicido  cordis  adbibita; 
filum  cruentum  (vide  Juncker  Confp.  Chirurg.)  per  mure?n 
vivum  trajeftum  colloque  aegri  circumdatum ;  aliaeque  hu- 
jufmodi  quifquiiiae  et  inaniae.  Forfan  tamen,  ubi  fub  qui- 

bufdam' 


DE  SCROPHULA» 


I  £ 

penitus  evanefcentibus,  fuperftitibus  tantum 
aliquot  cicatricibus,  nulla  arte  delendis,  pal¬ 
lidis  et  laevibus,  vel  in  quibufdam  locis  for- 
taffe  corrugatis.  Si  malum  hocce  artus 
occupaverit,  horum  motus  vel  multum  mi¬ 
nuitur  vel  prorfus  aboletur. 

En  fauftiffimus  et  maxime  hujus  morbi 
vulgaris  decurfus.  Saepe  autem  gravior, 
interdum  vel  lethalis,  evadit  :  Quo  in  cafu, 
plures  corporis  partes  fimul  laborant;  ul¬ 
cera,  peffimi  moris,  humorem  acriorem 
fundunt;  penitius  defcendunt ;  magis  qua- 
quaverfum  ferpunt,  difficiliufque  ad  cicatri¬ 
cem  perveniunt.  Oculi  quoque  ulceribus, 
palpebras  erodentibus,  afficiuntur ;  eorum- 
que  fuperficies  ufque  adeo  inflammatione 
aliquando  tentatur,  ut  ex  parte  vel  ex  toto, 
tunica  cornea  opaca  fiat.  Ex  hujufmodi 

ophthal- 

bufdam  ex  hifce  tractionibus  Jfcrophula  foluta  fuit,  aliquid 
(ficut  mihi,  folita  fibi  benignitate,  fuggeffit  cel.  Cullenus) 
terrori  et  horrori,  quibus  infantes  praefertim  percutiun¬ 
tur,  eft  tribuendum.  Hi  enim  animi  affeCtus  in  epilepfia 
et  quibufdam  aliis  morbis  tollendis  haud  parum  valere 
•ridentur.  Vide  quae  de  Epilepfia  fcripfit  cel.  Cullenus. 

Ophthalmia  ^  fflula  lachrymalis  nonnunquam 
Oritur. 

•  Praeter  jam  di&as,  alias  quoque  corpo¬ 
ris  partes  fcrophula  occupat  ;  nempe  (tefte 
Wifemaft)  tonfillas,  quae  interdum,  ob  mo¬ 
lem  majorem,  quominus  facile  deglutiat 
ieger,  impediunt.  Quin  et  glandulas  fali- 
varias,  fub  lingua  pofitas,  interdum  id  ma¬ 
lum  infeftat  ;  quo  in  cafu,  morbus  apud 
quofdam  Batrachos  audit. 

Tumorem  quoque  illum  glandularum 
thyroidum,  cui  nomen  Bronchoceies  nofo» 
logi  indiderunt,  pro  malo  ftrumofo  non¬ 
nulli*  habuerunt.  Cum  tamen  faepe  ad¬ 
iit  citra  peculiarem  illum  vaforum  lympham 
vehentium  aMum,  quo  fcrophula  poni 
videtur,  fententiae  periti  illius  chirurgi 
Wilmertj  qui  Bronchocelen  hujus  morbi 
fpeciem  efie  negat,  affentiendum  duco. 

Ubi  articuli  praecipue  afficiuntur,  ii 
fnultum  intumefcunt  et  demum  in  fuppn- 

rationem 

*  Wifeman,  Freind,  Heifter,  aliique. 
f  Vide  Wilmer’s  Cafes  and  Remarks  in  Surgery,  Ap- 
pend.  p.  234.  et  feq. 


rationem  abeunt ;  quo  fit  ut  faepe  liga- 
menta  eorum  rodantur,  offaque  vicina  carie 
vitientur.  4 

Hicce  articulorum  affedus  (maxime  fi 
genua  cubiti,  talive  laborant)  apud  quof- 
dam  ex  noftris  chirurgis  ivhite  fwelling 
appellatur.  Nollem  vero  hanc  fcrophulae 
formam  vocabulo  illo  defignari,  ne  cum 
alio  artuum  grandiorum  affedu,  cui  idem 
prorfus  nomen,  licet  non  ejufdem  naturae, 
affignatum  eft,  confunderetur. 

Sed  non  tantum  offa  artubus  jam  didis 
vicina  cariofa  fiunt  ;  alia  enim  in  aliis  cor¬ 
poris  locis  pari  ratione  iftius  modi  putre¬ 
dine  corrumpuntur ;  qualia  funt  maxillae,, 
cranium,  et  fimilia*:  Qui  quidem  affe&us 

■  *  «  •  •  V  ^ 

vulgo  /pina  vento/a  vocatur.  Si  tamen  ar¬ 
ticulos  minutiores,  quales  funt  illi  digito¬ 
rum  tum  manuum  tum  pedum  (id  quod  in. 
infantibus  praefertim  eft  videre)  caries  oc¬ 
cupet,  tunc  morbus  P aedarthrocaces  no¬ 
men  fibi  nancifcitur.  Hoc  autem  malum 

minime 

*  Vide  Wifeman. 

minime  pro  fcrophulae  fjpecie  habendum 
Whartonus  *  cenfet. 

Procedente  tempore,  totum  adeo  conta- 

m . 

minatur  corpus,  ut  tabes  mefenterica  pthifis 
pulmonalisy  et  febris  heftica  faepe  accedant, 
miferumque  e  medio  tollant  :  Quorum  fane 
prior  tam  frequenter  fcrophulae  comes 
haeret,  quod  nonnulli  exiftimaverint  {et 
imprimis  Wifeman)  glandulas  mefenterii 
femper  prius  affici,  quam  tumores  in  collo 
nafcuntur. 

Sedis  hominum  ftruma  interemptorum 
cadaveribus,  vifcera  eorum  fere  femper  ad¬ 
modum  vitiata  in  confpedum  veniunt  : 
Glaudulae  imprimis  mefenterii  multum 
molem  audae,  interdum  ulceribus  con- 
fumptae,  reperiuntur  f.  Neutiquam  vero 
hoc  ubique  fit,  uti  Riolanus  J  nimis  incaute 
olim  affirmaverat  ;  nam  cel.  Morgagni  § 

fe 

*  Vide  ejus  Adenographiae  Caput  4omum. 

f  Vide  Wharton  Adenograph.  loc.  fupra  citat.  Wife- 
jnan  b.  IV.  ch.  3.  et  RufTel  de  Tabe  Glandulari,  pag.  23. 

%  Anthropograph.  lib.  II.  cap.  13. 

§  De  Sedibus  et  Caufis  Morbor.  epift.  50.  lib.  IV. 
art.  29. 

fe  cafum,  ubi  ne  minimum  quidem  obftruo 
tionis  in  mefenterio  deprehenderetur,  vi- 
difle  teflatur. 

Praeter  mefenterium,  pulmones  quoque 
admodum  morbofi,  plurimifque  tuberculis  * 
referti  reperiuntur.  Nec  minus  cerebrum 

ipfum 

*  Ex  hujufmodi  tuberculis  phthijis  pulmonalis  adeo  fre¬ 
quenter  proficifcitur  (vide  Morton  Phthifiologiam  et  ceL 
Culleni  Primas  Lineas)  ut  Meadius  noder,  de  fcrophula 
differens,  ita  fcribat,  viz.  “  Et  profe&o,  fi  verum  dicere 
liceat,  in  noftris  faltem  aliifque  borealibus  regionibus  a 
ftrumis  ut  plurimum  oritur  illa  (nempe  phthifis)  perni¬ 
cies  Monit.  et  Praecept.  Med.  tom.  II.  cap.  xv.  For- 
taffe  non  abs  re  erit  hic  loci  adnotare,  defcriptionem  quam 
nuper  tradidit  (vide  Medical  Communications,  vol.  I.  p. 
361.)  horunce  tuberculorum  infelix  Stark,  quofdam,  ut 
de  eorum  natura  glandulari  dubitent,  movere  poffe.  Et 
profe&o,  fi  tantum  ad  fpeciem  quam  prae  fe  ferunt  haecce 
tubercula,  et  ad  mutationes  quas  fubeunt,  non  ad  rationem 
qua  talis  eorum  fpecies  adquiratur,  quaque  tales  mutati¬ 
ones  perficiantur,  refpiciat  quivis,  ea  vafis  omnino  carere 
facile  crederet. 

Qmn  tamen  in  hanc  fententiam  eamus,  quaedam  in  ani¬ 
mo  paulo  penficulatius  confiderata  nos  prohibent.  Mi¬ 
nime  enim  improbabile  videtur,  minores  quafd.im  glam 
dulas  conglobatas,  in  aliis  corporis  partibm,  (viz.  in  me¬ 
fenterio),  quando  illae  obflru&ione  et  inflammatione  affici¬ 
untur, 

ipfutn  interdum  afficitur  ;  apud  enini 
Wifeman  extat  hiftoria  cujufdam  honeftae 
puellae,  quae,  aliquot  annis  poft  tonfillas 
ftrumofas  illi  abfciflas,  vehemente  capitis 
dolore  correpta,  fubito  mortua  eft.  Diflec- 
to  capite,  erofum  in  confpedmm  veniebat 
cerebrum,  multaque  putredine  confumptum. 
Quinetiam  in  hoc  cafu  interior  cranii  la¬ 
mella  cariofa  fiebat. 

Gum  fatis  per  fe 


DIAGNOSIS 

Pateat,  non  neceffe  eft  ut  de  ea  aliquid 
dicam.  Quapropter  ad 

CAUSAS 

untur,  fimilem  induere  fpeciem,  mutationefque  fimiles 
pati.  Porro,  vix  intelligere  poifumus  quomodo  iitiufmo- 
di  pulmonum  tubercula,  in  fuppurationem  abirent,  nifi 
prius  in  iis  inflammatio  oriretur  :  Quod  fi  talis  inflamma¬ 
tio  fit,  ea  fenfu  vafifque  gaudeant  necefle  eft. 

Utcunque  vero  de  eorum  ftru&ura  ambigi  poflit,  hoc 
faltem  fatis  conftat,  hujufmodi,  nempe,  tubercula  in  pul¬ 
monibus  flruma  occiforum  fere  femper  reperiri  :  Unde 
patet  ambos  hos  affedlus  valde  affines  effe,  et  fortaffe  ejuf- 
dem  prorfus  naturae. 

CAUSAS  REMOTAS 


Tranfibo  :  Inter  quas  recenfenda  funt, 

0 

uno ,  Nimia  corporis  quies.  2 do,  Coelum. 

/ 

humidum.  3 tio ,  Diaeta  parum  vel  male 
nutriens.  4/0,  injuriae  ab  externo.  5/0, 
Variola.  6to ,  Et  poftremo,  fui  generis 
contagio. 

1.  Cum  nuam  fit  neceffarius  motus  muf- 

i 

culorum,  ut  rite  ad  cor,  vitae  fontem,  me¬ 
ent  remeentque,  per  fua  quaeque  vafa,  flu¬ 
ida  noftri  corporis,  nobifcum  reputemus  ; 
quantum  ad  vafa  lymphatica  oppilanda, 
atque  fic  ad  tumores  glandularum  ftrumo- 
fos,  ubi  prius  proclivitas  fubeft,  gignendos, 
nimia  ejufdem  corporis  quies  conferat,  non 
perfpicere  non  poifum us 

2.  Neminem  latet,  aera  bumidum,  diu¬ 
tius  corpori  admotum,  partes  ejus  folidas 
laxas  reddere:  Nil  mirum  itaque,  co  agcn- 

C  te, 


*  Vide  Wifeman. 

te,  fi  vafa  lymphatica  languore  torperent, 
glandulaeque  eorum  inde  obftruerentur  *. 

3.  Siquando  cruda  et  farinulenta  mate¬ 
ria  ex  plantis  confeda,  vel  cibus  acefcens 
multoque  conditus  fale  huic  morbo  mo¬ 
vendo  fuerint  f  ;  id  propterea  praeftitiffe 
videntur,  quod  non  fatis  aut  non  apte  cor¬ 
pus  alerent  :  Unde  glandulae,  una  cum 
reliquo  corpore,  vitio  tentarentur  ;  fluidif- 
que  ad  eas  delatis,  ob  fraflam  earum  vim 
agendi,  haud  rite  per  eas  percitis,  quin  ipr 
fae  farcirentur  vix  fieri  poterat. 

4.  Inter  injurias  ab  externo  illatas  com- 
preffio  primuin  locum  obtinet.  Memi¬ 
nit  Wifeman  cujufdam  hominis,  qui,  quaf- 
dam  inter  aeftatem  nodle,  dum  fomnutn 

capiebat,  ita  fuperfcamnum  ftratus,  utcaput 
ejus  elabens  extremo  fcamno  premeretur, 
experredlus  perplures  in  collo  tumores  ha¬ 
bebat.  Quin  et  contufiones  fcrophulis  fa¬ 
cilem  fuccrefcendi  anfam  praebent  f. 

5.  In 

-*  Vide  Wifeman. 

t  Vide  Eoerhaavii  Aphorifm.  Van  Swieten  Comrn.  et 
Wifeman’s  Chirurgical  Treatifes. 

t  Vide  Wharton  Adenograph.  cap.  11. 

5.  In  hiftoria  exaranda  antea  didlum  eft, 
fcrophulam  variolam  faepe  excipere. 

6.  Tametfi  (id  quod  in  hiftoria  jam  no¬ 
tatum  eft)  morbus  hicce  a  nonnullis  conta» 
giofus  habetur  ;  defunt  tamen  exempla 
quae  hoc  verum  effe  certa  fide  oftendant. 
Cullenus,  e  contra,  fideliffimus  ille  naturae 
obfervator,  refert  fe  plures,  integro  corpore 
fruentes,  novifle  infantes,  qui,  quamvis  cum 
aliis,  fcrophula  affedis,  focietate  mifceren- 
tur,  tamen  ne  minimum  quidem  eadem 
labe  inquinarentur.  Tertia  apud  Sauvage- 
fium  fcrophulae  ipecies  (cui  nomen  farci- 
meri)  nequaquam  ad  veram  fcrophulam 
pertinere  videtur. 

Ex  jam  memoratis  dubitandum,  nuni 
quaedam  inter  caulas  remotas  jure  recenferi 
poffint  :  Nam,  nullo  difcrimine  fado,  fcro¬ 
phula,  et  eos  qui  corporis  exercitatione  u~ 
tuntur,  et  qui  non,  adoritur  ;  qui  in  ficco, 
perinde  ac*  qui  in  humido  coelo,  degunt  ; 
denique  qui  optime,  non  minus  quam  qui 
fnale,  aluntur,  hoc  morbo  tentantur.  Cura 
'  tamen  auditores  haec  omnia  pro  caufis  hu- 

jua 

jus  morbi  numeraverint,  ea  non  omnino 
fjlentio  praetereunda  effe  putavi. 


DE  MORBI  NATURA, 


Quoniam  in  quibufdam  fcrophulae  call- 
bus  mercurius  auxilio  fuit  ;  atque  quoniam 
praeterea  hoc  eodem  morbo  infantes,  quo¬ 
rum  parentes  fyphilide  fuerant  aflfe&i,  im¬ 
pliciti  funt  :  Elis  itaque  de  caufis,  fcrophu- 
lam  eadem,  ac  fyphilis  ipfa,  natura  gaudere 
nonnulli  fibi  perfuaferunt 

Hanc  vero  opinionem  fi  paulo  attentius 

confideremus,  eckn  nullo  firmo  fundamen¬ 
to  niti  facile  perfpiciemus.  Concedamus 
enim  mercurium  t  in  hoc  morbo  interdum 

pro- 

*  Vide  Sauvag.  Nofolog.  Method.  et  Lieutaud  Synopf. 
Praxeo.  Medicam. 

f  Cei.  autem  mihi  praeceptor  Cultenus  mercurium  fero- 
phula  laborantibus  utilem  effe  negat ;  contra  faepius  alie¬ 
num  effe  affirmat.  Plaec  infuper  notat  (quae  certe  omnia 

fero- 

proficere  ;  num  ideo  fcrophulam  et  fyphi- 
lidem  natura  confimili  efle  colligere  liceat  ? 
Nonne  plurimos  alios  affectus,  toto  coelo 
inter  fe  diftantes,  in  quibus  tamen  mercu¬ 
rius  aliquid  juvare  folet,  illos  omnes  una 
eademaue,  nempe  fyphilitica,  natura  efie, 
pari  jure  colligeremus  ?  Quod  quam  abfur- 
duin  nemo  non  videt. 

Unus  *  autem  ex  iis  qui  pro  hac  opinione 
acerrime  pugnarunt,  cujufdam  meminit 
rei  verae,  quae  eam  funditus  evertit  ; 
nempe  fcrophulam  faepe  in  prole  paren¬ 
tum  fcorbuto  laborantium  fe  oftendere. 
Nunc,  fi  fcrophula  et  fyphilis  ideo  iidem 
morbi  habentur,  quod  illa  natos  parentibus 
hac  affectis  adoritur  ;  cur  non,  pari  ratione, 
fcrophula  et  fcorbutus  iidem  morbi  habe¬ 
rentur,  cum  parentes  fcorbutici  prolem 

fero- 

fcrophulam  a  fyphilide  minime  oriri  oftendunt)  fcilicet, 
quod  in  permultis  hujus  morbi  exemplis  non  erat  cur  fuf- 
picio  adhiberetur,  parentes  fyphilide  afFe&os  fullfe  ;  prae¬ 
terea,  quod  haud  paucos  novit  parentes,  qui  fyphilidem 
cum  liberis  communicabant,  quos  tamen  liberos  fcrophula 
nunquam  invadebat, 

*  Lieutaud. 

fcrophulofam  itidem  progignant  ?  Sed  con¬ 
flat  inter  omnes,  fyphilidem  et  fcorbutum 
efle  morbos  inter  fefe  plane  diverfos  :  Ergo, 
quandoquidem  fcrophula  et  ab  hoc  et  ab  il¬ 
la  profeda  eft,  eam  nec  ab  uno  nec  ab  al¬ 
tero  ex  hifce  morbis  pendere  liquido  ap¬ 
paret. 

Caufam  fcrophulae  proximam  in  fluidis 
corporis  humani  multi  quaefiverunt  ;  alii 
in  eorundem  fpifiitate  alii  autem  in  acri¬ 
monia  f,  pofitam  efle  autumantes.  Credit 
quidem  cel.  Monro  {  holce  glandularum 
tumores  ex  abforptis  per  vafa  lymphatica 
humoribus  acribus,  in  corpore,  incerto  mo¬ 
do,  progenitis,  inque  glandulas  depofitis, 
fieri.  Cenfet  praeterea  quod  fcrophula  ad- 
efie  poteft,  fine  ullo  glandularum  afFe&u. 

Omnibus  vero  opinionibus  quae  fcrophu- 
lam  in  quovis  fluidorum  corporis  humani 
vitio  generali  pofitam  efle  volunt,  objici 
poteft  : 

i  mo, 

*  Wharton,  Boerhaave,  aiiique. 

•f  Wifeman  et  vulgus  medicorum. 

±  Adi  ejus  Praele&iones. 

imo ,  Quod  hanc  acrimoniam  revera 
adefie,  fimul  ut  morbus  primo  accedit,  ne¬ 
mo  adhuc  probavit.  Noftra  quidem  fluida 
in  fcrophula  prava  fieri,  non  illi  fumus 
qui  negant  ;  hoc  tantum  contendimus, 
nempe,  iftam  eorum  pravitatem  hujus  efle 
morbi  effedum,  potius  quam  caufam. 

2 do,  Iftiufmodi  hypothefcs  quaedam  cir¬ 
ca  hujus  morbi  naturam  haereditariam  non 
explicant. 

3/20,  Mortales  permultis  ple£luntur  mor¬ 
bis,  in  quibus  etfi  eorum  fluida  multo  ma¬ 
jore  acrimonia  pollere  omnium  conceflu 
detur,  tamen  in  plurimis  eorum  nullae 
omnino  Icrophulae  notae  comparent. 

Prote&o  longe  probabiliorem  fovere  opi¬ 
nionem  ii  videntur,  qui  hunc  morbum  a 
vitio  folidarum  noftri  corporis  partium,  in¬ 
itio  et  praecipue  pendere  docent.  Illos 
enim  (id  quod  jam  in  hifloria  tradenda  no¬ 
tatum  eft)  imprimis  fcrophula  infeftat,  qui 
laxo  mollique  corpore  funt:  Unde  gene¬ 
ralem  folidorum  laxitatem  ad  hunc  mor¬ 
bum 


24  DE  SCROPHULA. 


bum  gignendum  multum  conferre  colligi 
poffit  *.  Verum  id  ipfum  folum  fcrophu- 
lae  creandae  minime  effe  videtur:  Aliud 
quoddam  requiritur :  Et  profe&o  omnia 
ejus  indicia  (uti  cel.  monet  Cullenus)  in 
quadam  peculiari  generis  lymphatici  con~ 
ftitutione  eam  pofitam  efle  declarant.  Cu- 
jufmodi  fit  conftitutio  illa,  nobis  fortafle 
latet  ;  nihilominus  tamen  eam,  faltem  ex 
parte,  ex  atonia  ejufdem  generis  lymphatici 
conflare  Rufiell  f  exiftmat. 


DE  MORBI  EVENTU. 


Si  fcrophula  ultra  pubertatem  non  per- 
ftiterit,  eam  tunc  temporis  fponte  difcefiu- 
ram  fpes  erit  Sin  vero  poft  illud  elap- 

fum 

% 

*  Vide  Fothergill  on  the  UTe  of  the  Cortex  Peruvianus 
in  Scrophulous  Diforders,  Med.  Obf.  et  Inq.  vol.  I. 

f  Vide  “  Letter  to  Dr  Lewis,”  Diflertation  on  the 
Ufe  of  Sea  Water,  tranflated,  p.  140. 

%  Vide  PaifTePs  Oeconomy  of  Nature  in  Acute  and 
Chronical  Difeafes  of  the  Glands. 

lum  tempus  vel  permanferit,  vel  primum 
orta  fuerit,  raro  medicinae  cedet. 

‘  Juvenes  (inquit  Wharton  *)  caelibes 
‘  frequenter  ftrumofi  fiunt,  poftea  vero  ma- 
c  trimonio  conjundti,  nonnunquam  fponte 
4  curantur.’ 

1 1 

Quibus  (ait  Wifeman  +)  tumores  ftru¬ 
mofi  poft  quadragefimum  a  partu  annum  in 
collo  malcuntur,  ii  ad  integram  falutem 
vix  unquam  reducuntur  :  Quibus  tuftis, 
ii  plerique  phthifi  confumpti  ad  orcum  de¬ 
mittuntur:  Quibus  totum  corpus  debile  et 
obilrudum  cernitur,  ii  quidem  atrophia , 
hydrope ,  et  fimilibus  conficiuntur  :  Quibus 
denique  artus  atque  offa  hoc  malo  obliden¬ 
tur,  ii  febre  heclica  lente  tabefcunt.  Quo¬ 
ties  a  labe  haereditaria  hic  morbus  luum 
ortum  duxerit,  vel  quoties  rachitidi  aut 
cuivis  longo  morbo  jundtus  fuerit,  toties 
difficilior  fanatu  erit. 

Si  tamen  glandulae  tumefadlae  mobiles 
fint,  fi  quoque,  fuppuratione  fadta,  ulcera 

D  faciem 

*  Adenograph.  cap.  37. 
f  Book  IV.  ch  3. 

faciem  benignam  induant  ;  denique,  quod 
effunditur,  id  fi  nec  admodum  tenue,  foe¬ 
tidum,  aut  acre  fit,  fed  pus  bonum  referat  $ 
tunc  quidem  malum,  adhibitis  debitis  re- 
mediis,  faltem  pro  tempore  depelli  poflfit. 


DE  PROPH  YLAXI. 

f 

Qui  huic  morbo  opportuni  funt,  ii  cau~ 
fas  remotas  fupra  memoratas,  quoad  ejus 
fieri  pofiit,  vitare  debent.  Corpus,  ante 
omnia,  bene  velari  oportet  ;  ita  ut  nec  fri¬ 
gus  nec  humor  aliquid  ei  injuriae  adferant* 
Ad  hunc  ufum,  indufium  laneum  prae» 
ftantiflimum  efh 

Exercitatio  quotidiana  negledui  efie'  non 

debeto 

!•  * 

Vidus  ubi  nocet,  mutandus.  Lac,  uti 
cibum  fcrophula  laborantibus  idoneum,  non¬ 
nulli  laudarunt»  Tamen,  non  tantum  ftrumas 

*  .  •  t  •• »  * 

graviores 

graviores  fieri,  fed  glandulas  quoque  mefen- 
terii  obftrui,  tabemque,  inde  ortam,  gradu 
corripi,  ex  la£te  affumpto,  T umero*  contigit 
videre» 


DE  RATIONE  CURANDL 


Remedia  quae,  fcrophulofis  conveniunt,  in 
ea  quae  totum  corpus  afficiant,  et  in  ea 
quae  quibufdam  tantum  ejus  locis  adhibe¬ 
antur,  dividi  poliunt. 

In  priorum  ufu,  medentibus  duo  praeci¬ 
pue  confilia  fuerunt  ;  fcilicet, 

I.  Educere  vei  coirigere  acres  humores? 

II.  Robur  vigoremque  toti  conciliare 

>» 

corpori. 

i.  Fluida  vriata  per  A  venaefeddonem, 
B  emefrn,  C  canharfin,  D  diurefin,  E  fali^ 
vationem,  medici  evojare  ten.arun 

A.  Raro? 


*  Art  of  Surgery,  vol.  I.  fc£t.  2.  page  126- 

A.  Raro  equidem  in  fcrophula  ad  venae- 
fedtionern  decurritur  ;  eam  autem,  praefer- 
tim  inter  initia  morbi,  funt  qui  praecepe¬ 
runt  *  :  Cum  tamen  vix  unquam  diathefu 
inflammatoria  hunc  morbum  comitetur, 
fanguinis  detra&io  nequaquam  ncceffaria 
videtur.  Quinetiam  venam  incidere  non 
tantum  faepe  nihil  adjuvare,  fed  etiam  mul¬ 
tum  nocere  poffet. 

B.  Vomitoria,  tefte  Ruffellio  f,  haud 
parum  in  hoc  morbo  proficiunt.  Radix 
fcillae  omnibus  aliis  medicamentis  emefin 
moventibus  anteponit.  Attamen  haud  ap¬ 
paret,  caeteros,  artem  falutiferam  exercen¬ 
tes,  ex  hoc  genus  remediis  tantum  auxilii 
accepiffe. 

C.  Inter  cathartica  quibus  fcrophula  la¬ 
borantibus  fubvenitur,  prima  funt  mercurius 
du!cis  et  aquae  minerales .  Quoniam  tamen 
mercurius  eo  faepius  confilio  in  hoc  morbo 
adhibetur,  fcilicet  ut  falivae  fluxum  faciat, 

eum 

*  Ruflell,  Mead,  Home. 

f  De  Tabe  Glandulari,  p.  68.  Vide  quoque  ProfefToris 
Home  Princip.  Medicin.  Lib.  III.  par.  i.  fe£t.  4. 

eum  hic  loci  filentio  praeteribo,  de  virtuti¬ 
bus  ejus  alibi  quaedam  did:urus. 

Quod  ad  aquas  minerales — iis  fere  om¬ 
nigenis  nempe  chalybeis,  fulphureis,  atque 
falfis,  medici  contra  fcrophulam  ufi  funt. 
Caeteris  omnibus  aqua  marina  praeflare 
dicitur;  ejufque  efficaciam  multis  laudibus, 
in  fua,  de  Tabe  Glandulari,  differtatione, 
Ruffellius  extulit.  Caeterum  peculiarem 
ejus  vim  fibi  non  adhuc  effe  compertam 
refert  cel.  Cullenus  ;  qui  praeterea,  cum 
omnes  hafce  aquas  eofdem  fere  effeftus  e- 
dere  viderit,  iftud  ab  iis  commodi  acceptum 
aquae  elementariae  effe  unicae  tribuendum, 
nequit  quin  credat.  Quoniam  vero  quibus 
hujufmodi  aquae  potui  dantur,  ii  ipfos  fon¬ 
tes  petunt,  ut  inde  eas  hauriant,  atque  fic 
loca,  coelum,  cibos  mutant,  nonne  verifi- 
mile  eft,  quae  proxime  didta  funt,  ea  qui¬ 
dem  multo  pius,  quam  aquas  ipfas,  aegris 
auxiliari  ? 

D.  Ex  medicamentis  urinam  molentibus 
quae  huic  morbo  fuccurrunt,  praecipua 

funt 


3o  DE  SCROPHULA* 

funt  j ales  alkalini ;  aqua  calcis  ;  decoftum 
lignorum  ;  afelli  feu  millipedes. 

Notabilem  hiftoriam  eujufdam  puellae 
ftrumofae,  cui  afelli  medelae  fuerunt,  me¬ 
moriae  prodidit  clar.  Morgagni  *.  Haec 
quoque  infe&a  et  aliif  laudarunt.  Exhi¬ 
bere  poffunt  afelli  vel  recentes  per  fe,  vel 
ficci,  in  pulverem  reda&i.  Quinetiam 
fumi  poteft  fuccus  qui  ex  iis  exprimitur, 
aut  tin&ura  ex  iis  vinofa. 

E.  Haud  pauci  fcrophulae  curationem 
per  falivationem,  mercurio  motam,  moliti 
funt.  Hac  medendi  via  olim  infiftebat 
Wifeman. 

Verumenimvero,  quotquot  fint  exempla 
ubi  mercurius,  hoc  confilio  datus,  ftruma 
laborantibus  opitulatus  eft  ;  tamen  ex  ad- 
verfo  tam  faepe  non  tantum  non  prodeft, 
fed  etiam  adeo  inimicus  eft,  ut  re£te,  ne  hoc 
modo  contra  fcrophulam  eo  utamur,  nos 

monuilfe 

*  De  Sedibus  et  Caufis  Morbor.  Epift.  50.  Lib.  IV. 
art.  2. 

f  Vide  Turner’5  Art  of  Surgery,  et  Mead  Monita  et 
Praecepta  Medica. 

monuifle  Turner,  Ruflell  *,  aliique  magni 
nominis  audores  f,  videantur. 

Hadenus  de  auxiliis  quibus  utuntur 
medici  ad  humores  acres  educendos :  Di¬ 
cendum  eft  proximo  loco  de  iis  quae  ad 
eos  corrigendos  exhibentur. 

Ex  his,  i  mo.  Quaedam  ad  regnum  mine¬ 
rale  ;  2 do,  Quaedam  ad  vegetabile  perti¬ 
nent. 

imo,  Prioribus  annumeranda  funt  terrae 
abforbentes ;  Jlibium ;  mercurius  dulcis  ;  et 
mercurius  corrojivus  Jubhmatus .  Proxime 
didas  mercurii  compofitiones  quidam 
pro  remediis  contra  fcrophulam,  multis 
laudibus  nuper  extulerunt.  Sed  audiendus 
cel.  Cullenus,  qui  negat  vel  mercurium 
vel  antimonium,  quomodocunque  aiTumpta, 
adverfus  hunc  morbum  auxiliari  fe  uti" 
quam  vidiffe. 

2  do, 

*  De  Tabe  Glandulari. 

f  Vide  Mead  Monit  et  Praecept.  Med.  cum  notationi* 
bus  Clifton  Wintringham.  Vide  quoque  hiftoriam  quan- 
dam  a  Dodore  Bond  de  Philadelphia,  in  Lond.  Med. 
Qbf.  et  lnq.  vol.  II  traditam. 

t  Vide  White’s  Treatife  on  Struma,  et  TiiTot  Avis  au 
Peuple,  tom.  II.  p.  293. 


32 


DE  SCROPHUU, 


i ido ,  Dantur  plurimae  plantae  quae,  in 
hujufmodi  cafibus,  pravos  humores  corri¬ 
gendo,  proficere  dicuntur.  Ex  his  autem 
primae  funt,  folana  ;  tujjilago  ;  pulfatilla 
nigricans ;  cicuta . 

Animadvertendum  eft,  folana,  etfi  in¬ 
terdum  aliquid  auxilii  afferant,  tamen  mul¬ 
tum  faepe  malum  intendere,  nec  eorum 
ufum  periculo  omnino  vacare.  Rede  igi¬ 
tur  Gataker  collegiffe  videtur,  parum  ex  iis 
praefidii  adverfus  hunc  morbum  effe  pe¬ 
tendum 

Folia  tpffilaginis  in  pluribus  hujus  morbi 
exemplis  aliquid  adjuvaffe  putat  cel.  Culle- 
nus;  qui  tradit  fe  forti  eorum  decodo,  ad 
modum  quem  jubet  Fullerus  f  parato,  faepe 
cum  frudu  ulum  fuiffe.  Succus  qui  ex 
planta  virefcente,  paulo  poft  ab  ejus  radice, 
adveniente  vere,  ftolones  pullulaverint,  ex¬ 
primitur,  maxime  valere  videtur. 

Reliquas 

*  Vide  Gataker  on  the  Internal  Ufe  of  the  Solanum, 
p.  38.  and  Bromfield’s  Account  of  the  Englifli  Night- 
fhades. 

f  Medicin.  GymnafHc,  93, 

Reliquas  fupra  di£tas  plantas  cel.  Storck  * 
in  ufum  induxit.  Perpauca  cum  pulfatilla, 
permulta  cum  cicuta,  experimenta  inftitu- 
ta  funt :  Ex  hifce  omnibus  patet,  cicutam 
in  univerfurn  votis  non  refpondiffe.  Re¬ 
fert  quidem  cel.  Cullenus  fe  hoc  medica¬ 
mento  ad  tumores  glandularum  difeutien- 
dos,  interdum  cum  aliquo  levamine,  faepius 
vero  incaflum,  ufumfuifle  ;  necfe  unquam 
vidifle  cicatricem  ulceribus,  dato  illo,  faci¬ 
lius  fuiffe  indu&am.  Tametfi  vero  fero- 
phula  afTeflos  ad  integram  falutem  hoc  re¬ 
medium  vix  unquam  perduxerit  ;  non  ideo 
tamen  idem  prorfus  inutile  eft  judican¬ 
dum  "f.  Interdum  enim  haud  parum  in 
hoc  morbo,  ialtem  pro  tempore,  prodeft; 
Solis  autem  hominibus,  adulta  aetate,  hanc 
herbam  Fothergill  praecipere  folebat ;  ut- 

E  pote 

*  Vide  ejus  Libellos  de  hifce  plantis. 

f  Praeclariffimus  Black,  qui  tantum  ferme  propter 
utiliflimas  in  arte  medendi  exercenda  obfervationes,  quan¬ 
tum  ob  nunquam  fatis  miranda  in  chemia  reperta,  de 
gente  humana  meretur  :  Is  equidem  egregius  vir,  mihi, 
de  hac  re  percumflanti,  cicutam  caeteris  omnibus  medica¬ 
mentis  contra  fcrophulam  praeflare,  fe  ex  ufu  cQmperiffe 
retulit. 

pote  qui  eam  infantibus  nervorum  diften- 
dones  inferre  fibi  perfuaderet 

Ad  fecundum  jam  curationis  confilium 
in  ufu  remediorum  generalium  ventum  eft  ; 
quod  nempe  verfatur  in 

II.  Roborando,  vegetumque  totum  cor¬ 
pus  reddendo. 

Quandoquidem  fcrcphulam  partium  li¬ 
niverit  corporis  folidarum  laxitas  quaedam 
comitatur;  atque  quoniam  praeterea,  fub- 
lata  hac  laxitate,  tumores,  exulcerationef- 
que  vel  multum  minuuntur,  vel  prorfus 
definunt  :  Hinc  itaque  animadvertendum 
eft,  hoc  fecundum  medendi  confilium  in 
locum  iftius  quod  primum  propofitum  eft 
faepe  fubftitui  pofle  :  Et  revera  placet  non¬ 
nullis  humores  vitiatos  nec  elicere  nec  cor¬ 
rigere  ;  fed  protinus  morbi  curationem  ag¬ 
gredi  per  ca  quae  folidas  corporis  partes 

prae- 

*  Vide  Fothergill  «  On  tlie  Ufe  of  Hemlock,”  Med/ 
Obf.  and  Inq.  vol,  III.  et  Rutty  “  Obfervations  concer- 
ning  tbe  varicus  fuccefs  of  the  Cicuta  in  Ireland,”  et 
denique  in  quarto  ejufdem  operis  tomo  Farr,  “  Remarks» 
on  the  Ufe  of  Cicuta.” 

praecipue  afficiant  :  Qualia  funt,  exercita¬ 
tio  ;  coeli  mutatio  ;  lavatio  frigida  \  cortex 
Peruvianus . 

Verifnnile  eft,  navi  in  altum  mare  vec¬ 
tari,  ftruma  laborantibus  multum  profutu¬ 
rum  *. 

4  Coelum  mutare  (inquit  Meadius)  faepe 

*  in  falutem  cedit  ;  ita  tamen  ut  regionem 

*  nec  calidam  nimis,  nec  frigidam,  nec 

*  tempeftatum  variationibus  infalubrem, 
‘  petat  aeger  f.’ 

Cum  balneum  frigidum  tantum  corpori 
vigoris  afferre  foleat,  nil  mirum,  fi  id  faepe 
in  icr ophula  juvaret  :  Et  illud  quidem  ma¬ 
gis  quam  quodvis  aliud  remedium  hoc 
morbo  laborantibus  prodeffe  cel.  ait  Culle- 
nus.  Lavatio  marina  maxime  laudatur. 
Eft  autem  ubi,  propter  numerolas  exulcera¬ 
tiones,  frigida  marina,  extrinfecus  adhibita, 

moleftiae 

*  Vide  Gilchrift  on  the  Ufe  of  Sea  Voyages. 
f  Vide  ejus  Monita  et  Praecepta  Medica ;  nec  non 
difertiflimi  Gregorii  de  Morbis  cocli  mutatione  medendis 
•differtationem. 

moleftiae  fit.  In  his,  tefte  Ruffellio  bal¬ 
neum  tepidum  utile  efi  ;  efficitque  ut  po*? 
ftea,  fine  ullo  incommodo,  in  frigidum  ae¬ 
ger  defcendat. 

Non  minore  contra  hunc  morbum  effica¬ 
cia,  fi  Fothergillo  'j'  fides  habenda,  pollet 
cortex  Peruvianus  ;  utpote  qui  glandulas 
obftru£tas  referet,  ulcera  minus  fanatu  dif¬ 
ficilia  reddat,  praefentiffimumque  adverfus 
oculorum  inflammationes,  quae  interdum 
in  fcrophula  fiunt,  remedium  fit.  Se  vero 
nullum  ftrumofum  hoc  unico  medicamento 
ad  fanitatem  perdudtum  unquam  vidifle,  ait 
eel.  Cullenus.  Nec  quidem  Fothergill  ipfe 
negat  quofdam  dari  cafus,  ubi  nihil  valeat  : 
Contra  tamen,  hunc  corticem  alienum  efle, 

ubi 

.  *  Vide  u  Epiftolary  Diflertation  to  Dr  Frewin,” 
Oeconomy  of  Natare,  &c.  tranflated. 

<{  On  the  ufe  of  the  Cortex  Peruvianus  in  Scrophu- 
lous  Difordcrs  Med.  Obf.  et  Inq.  vol.  I.  Vide  quoque 
in  eodem  libro  “  An  Account  of  fome  Virlues  of  the 
Peruvian  Bark  not  generally  known  or  defcribed,”  &c. 
Auftore  Joanne  Fordyce,  M.  D.  ;  et  denique  vide  in  fecun¬ 
do  ejufdem  operis  tomo  ((  A  Letter  from  Dr  Bond  of 
Philadelphia  to  Dr  Fothergill. ^ 

ubi  caries  offa  occupat,  tumorefve  ita  (iti 
iunt  (fcil.  in  articulis  et  fimilibus  Jocis)  ut 
magnos  dolores  moveant,  idem  medicus 
profitetur. 

Haec  quidem  de  remediis  generalibus  ; 
nunc  demum  de  iis,  quae  certis  tantum 
corporis  partibus  adhibentur,  dicendum 
eft. 

Hujufmodi  vero  medicamentis  utuntur 
medici  vel 

A.  Ad  tumores  evellendos,  difcutiendos, 
vel  in  pus  convertendos  :  Vel 

13.  Ad  ulcera  eluenda,  fananda  :  Vel 
denique 

C.  Ad  exulcerationes  vicarias  in  aliis 
corporis  locis  faciendas,  fa&afque  apertas 
fervandas. 

A.  Si  tumores  mufculis  fubjacentibus 
non  immobiles  inhaereant,  nec  fuper  majo¬ 
ra  quaedam  vafa  fanguifera  liti  finr,  ut 
iidem  excidantur,  nonnulli  fuadent.  Quo¬ 
niam  vero  qui  primi  apparuerint  fic  fu  bla¬ 
tis,  juxta  cicatrices  ipfas  alii  iterum  refur- 
gere  folent,  non  poffum  quin  cenfeam,  per¬ 

raro  oportere  ad  cultellum  in  hoc  morbo 
confugere.  Ubi  autem  articulos  fcrophula 
male  habet,  eos  praecidere  neceflitas  faepe 
curantem  cogit. 

Ad  difcutientia  pertinent,  frittio  ;  elec- 
tricitas  ;  ammoniacum  vegetabile  ;  faccha- 
rum  faturni ;  quercus  marinae  liquor  ;  un¬ 
guentum  mer  curiale  ;  vejicatoria . 

Protinus  inter  initia  morbi  glandularum 
intumefcentium  fri&io  lenis  interdum  iis 
refolvendis  eft.  Ubi  vero  malum  invete¬ 
ravit,  perquam  debili  auxilio  eft. 

Eodem  pa&o  et  eleftricitas  prodeft 

Idem  quoque  praeftare  ammoniacum  ve¬ 
getabile  et  faccharum  faturni  dicuntur. 

Et 

*  Quam  efficaciflimae  ftrumofa  oculorum  inflammatione 
affe&is  eletfricitas  medelae  fit,  neminem  fere  latet.  Nec 
minus  contra  hoc  fymptoma  opium ,  vel  aqua  vel  fpiritu 
vinofo  folutum,  in  oculos  inflillatum  valere,  innotefcit. 
Vide  Ware  on  Ophthalmies ;  and  White’s  Treatife  on 
Struma,  p.  69.  et  73. 

f  Hoc  medicamentum,  fi  fortius  fit,  majoreque  copia  u- 
furpetur,  glandularum  tumefa&arum  molem  augere  pofle, 
nos  monet  cel.  Black;  qui  tamen  credit,  modo  rite  adhi¬ 
beatur,  id  aliquid  in  his  cafibus  interdum  prodefle. 

Et  hoc  vero  et  illud  fine  fruftu  faepe  adhi¬ 
buit  cel.  Cullenus. 

Quoddam  quafi  lixivium  ex  quercu  ma¬ 
rina,  in  muria  digefta,  paratum,  pro  medi¬ 
camento,  eximia  difcutiendi  facultate  gau¬ 
dente,  commendat  Ruffellius 

Convenit  (audlore  Heifterio  f)  ftrumas 
per  dies  fingulos  unguento  mercuriali  per¬ 
fricare. 

Ubi  artus  et  praefertim  majores  (e.  g. 
genu  et  cubitus)  morbus  obfidet,  veficato- 
rium,  fuper  eos  impofitum,  tumOr  in  iis  ut 
defidat  interdum  efficit. 

Antequam  de  difcutientibus  dicendi  fi¬ 
nem  facio,  animadvertere  oportet,  Whar- 
tonum  ne  medicamentis  hoc  genus  nimis 
larga  manu  utamur,  nos  monuifle  ;  quippe 
qui  fibi  perfuaderet,  humorem  in  glandulas 
internas,*  externis  refolutis,  confluere.  At¬ 
qui  non  fatis  efTe  caufae  videtur  cur  hoc 
metueremus. 


*  De  Tabe  Glandulari,  p.  74. 
t  Inftitut.  Chirurg  par.  II.  fetf.  3.  cap.  103, 
1  Adenograph.  cap.  40. 

Quanquam  nonnullis  cataplafmata  e  mol¬ 
ientia,  eo  fcilicet  confilio,  ut  quod  abfceflit, 
id  citius  fuppuret,  tumoribus,  quando  hi 
refolvi  non  poflunt,  applicare  moris  ed  : 
Judicat  tamen  cel.  Cullenus  fatius  ede  ut 
quidquid  maturuit  fibi  committatur.  Sua¬ 
det  quoque  idem  optimus  medicus,  ut  pus 
per  fe  aperiatur,  nulla  omnino  arte  adhi¬ 
bita. 

B.  Quando  ulcera  fiunt,  quae  exedendo 
adurendove  crudas  iis  inducant,  ea  quidem 
ut  pus  bonum  exeat,  utque  ulcera  ipfa  fa- 
nefcant,  interdum  faciunt.  Ex  medica¬ 
mentis,  hoc  genus,  maxime,  tede  cel.  Cul- 
leno,  proded  alumen  nftum .  Cuivis  miti 
unguento  midum,  hoc  tam  utile  atque 
quodvis  aliud  remedium,  fe  comperifle  re¬ 
fert  :  Et,  licet  mercurium  per  os  fumptum 
fcrophulofis  prodefle  neget  idem  egregius 
vir;  tamen  ait,  fe  cognoviffe  hoc  ipfum 
metallum,  fub  forma  praecipitati  rubri,  cum 
ffu&u  ulceribus  impofitum  fui  fle :  Laudat 
vero,  pro  remedio  longe  omnium  fimplicif- 
fimo,  facillimo,  et  in  plerifque  cafibus  max¬ 


ime 

ime  idoneo,  pannos  linteos  aqua  frigida 
madefados,  ulceribus  adhibitos,  fubindeque 
exarefcentes  mutatos ;  aliter  enim  exulce¬ 
rationibus  adhaereant.  Aliquo  autem  un¬ 
guento  vel  emplaftro  mitiore,  priorum  Io- 

9 

co,  nodu  uti  commodius  eft.  Ad  pannos 
iupra  dictos  madefaciendos  aquam  com¬ 
munem  optime  convenire  credit  idem  cel. 
audior ;  quippe  qui  aquam  marinam  nimio 
effe  irritamento,  caeteras  vero  aquas  mine¬ 
rales  nulla  peculiari  contra  fcrophulam  vir¬ 
tute  gaudere,  ex  ufu  didifcerit. 

C.  Poftremo,  non  minus  quo  ulcera  jam 
orta  ad  cicatricem  perducantur,  fed  quo 
etiam  quae  fanata  fuerint,  ea  non  renoven¬ 
tur  ;  exulcerationes  vicarias  in  diverfis  cor¬ 
poris  locis,  per  fonticulos  Jctacea,  et  caufica 
medicamenta  excitare  convenit. 

Quomodo  certis  quibufdam  fymptomatis 
(qualia  funt  fiflula  lachry malis ,  offa  cariofa , 
aliaque)  fuccurratur,  audores  chirurgici, 
ad  quos  ledorem  relego,  docent. 

FINIS. 


